Teekay Petrojarl

Teekay Petrojarl er et norsk oljeserviceselskap som opererer flytende plattformer (FPSO). Teekay Petrojarl har hovedkontor i Trondheim, og eies av det canadiske konsernet Teekay Corporation. Selskapet opererer ti flytende plattformer. Virksomheten foregår i all hovedsak i Teekay Petrojarl Production AS (tidligere PGS Production AS).

Teekay Petrojarl ble opprettet som Golar Nor Offshore AS i 1974, og var en del av Petroleum Geo-Services ASA frem til datterselskapet ble utskilt som Petrojarl ASA og notert på Oslo Børs i juni 2006. I desember samme år oppnådde Teekay Corporation aksjemajoritet i selskapet, som så ble hetende Teekay Petrojarl ASA. Selskapet ble i juli 2008 strøket fra Oslo Børs.

Administrerende direktør siden 2007 er Peter Lytzen.

Referanser

Eksterne lenker 
 Teekay Corporation

Norske boreriggselskaper
FPSO
Næringsliv i Trondheim
Selskaper etablert i 1974